Ռեդ Բուլ

**Red Bull**, էներգետիկ ըմպելիքի ապրանքանիշ, որը ստեղծվել և պատկանում է ավստրիական Red Bull GmbH ընկերությանը։ Շուկայական 43% մասնաբաժնով այն 2020 թվականի դրությամբ ամենահայտնի էներգետիկ ըմպելիքների ապրանքանիշն է, և երրորդ ամենաթանկ զովացուցիչ ըմպելիքների բրենդը՝ Կոկա-Կոլայից և Պեպսիից հետո։ 1987 թվականին, իր գործարկումից ի վեր ամբողջ աշխարհում վաճառվել է ավելի քան 100 միլիարդ թիթեղյա տարայով Red Bull, ներառյալ ավելի քան 12,6 միլիարդը 2024 թվականին։

Ի սկզբանե հասանելի էր միայն մեկը ՝ աննկարագրելի համով, որը վաճառվում էր բարձր և բարակ արծաթագույն ու կապույտ տարայի մեջ, որը կոչվում էր **Red Bull Energy Drink,** ըմպելիքը ժամանակի ընթացքում ավելացրեց բազմաթիվ տարբերակներ։ Նրա կարգախոսը՝ «Red Bull-ը թևեր է տալիս», համարվում է աշխարհում ամենահայտնի և հիշարժան գովազդային կարգախոսներից մեկը։ Ավանդական մարքեթինգային մոտեցմանը հետևելու փոխարեն Red Bull-ը ստեղծեց իրազեկվածություն և ստեղծեց «բրենդի առասպել»,սեփական էքստրեմալ սպորտային միջոցառումների շարքի միջոցով, ինչպիսիք են Red Bull Cliff Diving World Series-ը, Red Bull Air Race-ը, Red Bull Crashed Ice-ը և առանձնահատուկ հնարքներ, ինչպիսիք են Stratos տիեզերական սուզվելու նախագիծը։ Բացի սպորտային շարքերից, նրա մարքեթինգը ներառում է մի քանի սպորտային թիմերի սեփականություն, հայտնի անձանց աջակցություն և երաժշտություն՝ իր **Red Bull Records** **լեյբլի** միջոցով։

Red Bull-ը ստացվել է Krating Daeng կոչվող նմանատիպ ըմպելիքից, որը ծագել է Թաիլանդում և ներմուծվել է դեղագործ Չալեո Յուվիդյայի կողմից։ Թաիլանդում բիզնես գործունեություն ծավալելիս, ավստրիացի ձեռնարկատեր Դիտրիխ Մատեշիցը գնել է «Krating Daeng»-ի տարա և պնդել, որ այն բուժել է իր ջեթլագը։ Մատեշիցը փորձեց համագործակցություն ստեղծել Յուվիդյայի հետ և ձևակերպեց մի արտադրանք, որը կհամապատասխաներ արևմտյանների ճաշակին, օրինակ՝ գազավորված ըմպելիքը։ 1984 թվականին, նրանք երկուսով հիմնեցին Red Bull GmbH-ը՝ Ֆուշլ ամ-Զեում, Զալցբուրգում, Ավստրիայում։ Իր նոր արտադրանքը բրենդավորելիս, Մատեշիցը հիշատակել է Կրատինգ Դաենգի անունը. թայերենում daeng նշանակում է կարմիր, իսկ Krating-ը (անգլերենում հայտնի է որպես gaur) վայրի խոշոր եղջերավոր կենդանիների մեծ տեսակ է՝ հաստատված հնդկական թերակղզում: Red Bull-ը և Krating Daeng-ը օգտագործում են նույն կարմիր ցուլը դեղին արևի լոգոյի վրա՝ միաժամանակ շարունակելով իրենց խմիչքները առանձին վաճառել Թաիլանդի և Արևմտյան շուկաներում։

## Պատմություն
մինի|Red Bull-ի չինական տարբերակի թիթեղյա տարան՝ դրված Տիբեթի Պոտալա պալատի դիմաց:
1976 թվականին Չալեո Յովիդյան Թաիլանդում ներկայացրեց «Krating Daeng» կոչվող ըմպելիքը, որը անգլերենից թարգմանաբար նշանակում է «կարմիր գաուր»։ Այն հայտնի էր Թայլանդի ավտոմոբիլների վարորդների և աշխատավորների մոտ։ 1982 թվականին, աշխատելով գերմանական Blendax ընկերությունում (որը հետագայում ձեռք բերեց Procter & Gamble անվանումը), Դիտրիխ Մատեշիցը այցելեց Թաիլանդ և հանդիպեց Չալեոյին, որը T.C. Pharmaceutical ընկերության սեփականատերն էր։ Այցի ժամանակ Մատեշիցը հայտնաբերեց, որ Krating Daeng-ը օգնում է հաղթահարել ջեթլագը։ 1984 թվականին Մատեշիցը Յուվիդյայի հետ համատեղ հիմնեց Red Bull GmbH-ը և այն վերածեց միջազգային ապրանքանիշի։ Յուրաքանչյուր գործընկեր 500,000 ԱՄՆ դոլարի խնայողություններ է ներդրել ընկերության ֆինանսավորման համար։ Յուվիդյայից և Մատեշիցից յուրաքանչյուրը, նոր ընկերությունում  ուներ 49% բաժնեմաս։ Մնացած երկու տոկոսը նրանք փոխանցեցին Յուվիդյայի որդուն՝ Չալերմին, սակայն պայմանավորվելով,որ Մատեշիցը ղեկավարի ընկերությունը։ Ապրանքը առաջին անգամ թողարկվել է Ավստրիայում 1987 թվականի ապրիլի 1-ին։

Թաիլանդում էներգետիկ ըմպելիքները ավելի շատ տարածված են բանվոր դասակարգի շրջանում։ Red Bull ըմպելիքը վերադասավորեց՝ որպես գերժամանակակից, բարձրակարգ խմիչք՝ առաջին անգամ այն ​​ներկայացնելով Ավստրիայի լեռնադահուկային հանգստավայրերում։ Գնագոյացումը հիմնական տարբերակիչն էր, որտեղ Red Bull-ը դասվում էր որպես պրեմիում խմիչք, իսկ Krating Daeng-ը, որպես ավելի ցածր գնով ապրանք։ Բազմաթիվ երկրներում երկու խմիչքներն էլ հասանելի են՝ զբաղեցնելով գների երկու ծայրերը։ Ըմպելիքի համային հավելումը, որը օգտագործվում է Red Bull-ում, դեռ արտադրվում է Բանգկոկում և արտահանվում ամբողջ աշխարհում։

1990-ականների ընթացքում արտադրանքն ընդլայնվեց Հունգարիայում, Սլովենիայում, Գերմանիայում, Չեխիայի Հանրապետությունում, Խորվաթիայում, Միացյալ Թագավորությունում, Ավստրալիայում և Միացյալ Նահանգներում։ Այն մտավ Գերմանիա և Մեծ Բրիտանիա 1994 թվականին, Միացյալ Նահանգներ (Կալիֆորնիայի միջոցով) 1996 թվականին,Մերձավոր Արևելք 2000 թվականին և Ֆիլիպիններ 2012 թվականին։ 2008 թվականին Forbes ամսագիրը և՛ Չալեոյին, և՛ Մատեշիցին ներառեց  աշխարհի ամենահարուստ մարդկանց 250-րդ հորիզոնականում՝ 4 միլիարդ ԱՄՆ դոլար գնահատված կարողությամբ։

Red Bull GmbH-ի գլխամասային գրասենյակը գտնվում է Ֆուշլ ամ-Զեում ՝ ավստրիական գյուղ, որն ունի մոտ 1500 բնակիչ, Զալցբուրգի մերձակայքում։ Ընկերությունը 51 տոկոսով վերահսկվում է Յովիդհյա ընտանիքի կողմից, որը տեխնիկական պատճառներով պատկանում է ապրանքանիշին Եվրոպայում և ԱՄՆ-ում։

Ըմպելիքի ազդեցության և արդյունավետության մասին պնդումները մի քանի անգամ մերժվել են, և 2001 թվականին Մեծ Բրիտանիայի Մարկետինգի ստանդարտների ավստորիտետը սահմանել է գովազդի սահմանափակումներ՝ ի պատասխան 1997 թվականին գրանցված բողոքների։

## Բաղադրություն
Կախված երկրից, Red Bull-ը պարունակում է տարբեր քանակությամբ կոֆեին, տաուրին, B խմբի վիտամիններ (B2, B3, B5, B6 և B12), գլյուկուրոնոլակտոն և պարզ շաքարներ (սախարոզա և գլյուկոզա, գազավորված ջրի, նատրիումի բիկարբոնատ և մագնեզիումի եռաթթվային կարբոնատով բուֆերային լուծույթում, յուրաքանչյուր լուծույթ ապահովում է էլեկտրոլիտներ)։ Red Bull Sugarfree արտադրելու համար սախարոզը և գլյուկոզան փոխարինվել են արհեստական ​​քաղցրացուցիչներով՝ ացեսուլֆամ K-ով և ասպարտամով կամ սուկրալոզով։

### Կոֆեինի պարունակություն
Red Bull-ի 250 մլ մեկ թիթեղյա տարա կոֆեինի պարունակությունը մոտավորապես 40–80 մգ/ 250 մլ է (15–32 մգ/ 100 մլ)։ Red Bull-ի մեջ կոֆեինի մակարդակը տատանվում է՝ կախված երկրից, քանի որ որոշ երկրներում օրենսդրական սահմանափակումներ կան, թե որքան կոֆեին է թույլատրվում ըմպելիքներում։ Ինչպես կոֆեին պարունակող այլ ըմպելիքների դեպքում, Red Bull խմողները նույնպես կարող են բացասական հետևանքներ ունենալ չափից ավելի օգտագործման արդյունքում։ Չափազանց օգտագործումը կարող է առաջացնել մեղմ և չափավոր էյֆորիա, որը հիմնականում պայմանավորված է կոֆեինի խթանիչ հատկություններով, ինչպես նաև կարող է առաջացնել գրգռվածություն, անհանգստություն, դյուրագրգռություն և անքնություն։

## Տարատեսակներ
Տարիների ընթացքում Red Bull-ն առաջարկել է իր ըմպելիքի բազմաթիվ տարբերակներ՝ բոլորը հիմնված են նույն բանաձևի վրա, սակայն տարբերակվում են համով և գույնով։

Red Bull-ը սկսեց առաջարկել իր ըմպելիքների տարբերակները 2003 թվականին՝ ըմպելիքի առանց շաքարի տարբերակով, որը տարբերվում էր բնօրինակից, և կոչվում էր **Red Bull Sugarfree**։ 2012 թվականին Red Bull-ը թողարկեց **Red Bull Total Zero**-ն՝ զրոյական կալորիաներով տարբերակ։ 2018-ին ընկերությունը թողարկեց **Red Bull Zero**-ն՝ առանց շաքարի տարբեր ձևակերպում, որը նախատեսված էր ավելի շատ զգալու իրական համը։

2009 թվականին Red Bull-ը ներկայացրեց իր խմիչքի բարձր կոնցենտրացված տարբերակը՝ **Red Bull** **Energy Shot** անունով, որը մատակարարվում էր 2 ունցիա (60 մլ) թիթեղյա տարաներում։

Ընկերությունը սկսեց ընդլայնել իր համային առաջարկները 2013 թվականին՝ **Red Bull Editions**-ի թողարկմամբ։ Սկզբում հասանելի էր լոռամրգի, լայմի և հապալասի մեջ,Edition-ի շարքը հետագայում ընդլայնվեց, ներառելով տարբեր համեր, որոնք հասանելի են միայն որոշակի եղանակների ընթացքում կամ որոշակի տարածաշրջաններում։ Ներկայումս առաջարկվում է կապույտ (հապալաս), դեղձ (նեկտար), ձմեռային (սառեցված հատապտուղ), հունիսյան հատապտուղ և կարմիր (ձմերուկ)։
մինի|Բնօրինակ երեք բուրավետ համերը՝ կարմիր (լոռամրգի), կապույտ (հապալասի) և արծաթագույն (չոր լայմի): Արծաթագույնը այդ ժամանակվանից դադարեցվել է, իսկ կարմիրը վերածվել է ձմերուկի համի:

### Այլ ապրանքանիշներ
Red Bull-ը 2018 թվականին թողարկել է կոլա ըմպելիք, որը կոչվում է **Simply Cola**։ Կոլայի նոր տարբերակը թողարկվել է 2019 թվականին՝ որպես Red Bull's Organics շարքի մի մաս։

2018 թվականին ընկերությունը գործարկեց **Organics by Red Bull**-ը՝ չորս համով օրգանական գազավորված ըմպելիքների շարք. դառը կիտրոն, կոճապղպեղի ալյուր, տոնիկ ջուր և Red Bull Simply Cola-ի նոր տարբերակը։

## Կարգավորող հաստատում և իրավական կարգավիճակ
Ֆրանսիայի, Դանիայի և Նորվեգիայի իշխանությունները սկզբում թույլ չէին տալիս վաճառել Red Bull-ը։ Այնուամենայնիվ, 2021 թվականի դրությամբ այն վաճառվում է Եվրամիության բոլոր 27 անդամ երկրներում և աշխարհի 171 երկրներում։

Ֆրանսիայի սննդի անվտանգության գործակալությունը մտահոգություն էր հայտնել տաուրինի մասին․ ներկայացվեց  Red Bull ըմպելիք, որը չի պարունակում տաուրին։ Ֆրանսիական շուկայի հաստատման մերժումը վիճարկվեց Եվրոպական հանձնաժողովի կողմից և 2004 թվականին, մասամբ հաստատվեց Արդարադատության Եվրոպական դատարանի կողմից։ Ֆրանսիայի սննդի անվտանգության գործակալությունը 2008 թվականին հրաժարվեց, քանի որ չկարողացավ ապացուցել առողջության կոնկրետ վտանգը՝ անկախ նրանից, թե դա կապված էր տաուրինի հետ, թե ոչ։

## Դատավարություն
2013 թվականին Red Bull-ը հայտարարեց  Redwell Brewery-ին՝ Նորվիչի միկրո գարեջրի գործարանին, որ փոխի իր անունը կամ ենթարկվի դատական պատասխանատվության, քանի որ այն չափազանց նման է Red Bull-ին։ Նորվիչի ութ հոգուց կազմված գարեջրի գործարանին ներկայացվեց, որ իր անունը կարող է "շփոթեցնել" հաճախորդներին և "արատավորել" իր ապրանքային նշանը։ Երկու ընկերությունները հասան հաշտության, որը թույլ տվեց Redwell-ին շարունակել օգտագործել իր անունը։

2014 թվականին Red Bull-ը 13 միլիոն ԱՄՆ դոլարի հաշտություն կնքեց՝ լուծելու սպառողների խմբի երկու հայցերը Միացյալ Նահանգների Նյու Յորքի Հարավային շրջանի շրջանային դատարանում։ Դատախազներ Բենջամին Կարեաթերսը, Դևիդ Վոլֆը և Միգել Ալմարեսը,դատի էին տվել ընկերությանը՝ հայտարարելով, որ այն խախտել է հստակ երաշխիքներ և անարդարացիորեն հարստացել, ասելով, որ Red Bull-ը կեղծ պնդում է ըմպելիքի բաղադրիչներից, և որոնք չեն հիմնավորվում գիտական հետազոտություններով։ 2015 թվականի մայիսի 1-ին Դատարանը հաստատեց հաշտությունը՝ հայցեր ներկայացրած հաճախորդներին հնարավորություն ընձեռելով ստանալ 10 ԱՄՆ դոլար կանխիկ փոխհատուցում կամ 15 ԱՄՆ դոլար Red Bull ապրանքների համար, ցանկացած բողոքարկման դեպքում հաստատվելուց հետո 150 օրվա ընթացքում։ Այժմ, հակառակ որոշ լրատվամիջոցների զեկույցների, հայցվորները չեն պնդել, որ խմիչքը սպառողներին իրական թևեր չի տալիս։

## Ծանոթագրություններ

## Արտաքին հղումներ

* 

Կատեգորիա:1987 հիմնադրված ընկերություններ
Կատեգորիա:Ապրանքանիշներ
Կատեգորիա:Էներգետիկ ըմպելիքներ
Կատեգորիա:Ըմպելիքներ
Կատեգորիա:Ոչ ալկոհոլային խմիչքներ